Massacro al discotheca Pulse

Le 12 de junio 2016 Omar Mateen, un statounitese guarda de securitate nascite in Nove York, qui habeva 29 annos de etate, assassinava 49 personas e ledeva 53 alteres al discotheca LGBT Pulse in Orlando, Florida. Ille nocte in le club il habeva un evento pro personas LGBT latinoamerican e le majoritate de victimas era latinoamericanos gay. Illo era le tiro le secunde plus victimose in le Statos Unite post le massacro de Wounded Knee, le plus victimose per un sol persona, e le plus victimose evento individual de violentia contra le personas LGBT.

Le tirator era obsedite super le cultura del policia del Statos Unite. Ille era exercitate como un guarda de prision mais era dimittite quando ille faceva un joco, que ille voleva portar un fusil al schola. Ille falleva devenir un agente del policia del autostratas de Florida. Depost 2007 ille era un guarda de securitate pro le compania G4S Secure Solutions. Ille era diplomate pro portar fusiles e pro travaliar como un guarda de securitate, faceva nulle crimines prior, e passava un examination psychologic. In 2009 ille e su sposa divorciava, qui le describeva como physicamente abusive.

Ante le tiro, Mateen jurava fidelitate simultanee al Stato Islamic e al Fronte al-Nusra. Proque iste gruppas son mutualmente inimic e a causa de carentia de evidentia substantial, iste pretentiones son dubitate per le statounitese agentias de information. Totavia, a causa del severitate del massacro e le indignation consequente del gente, su fidelitate supponite al Stato Islamic ha devenite un motivo pro multe nove leges dante plus de autoritate al stato contra le terrorismo, e ha essite discutite in multe campanias politic. In le convention national del Partito Republican, cuje platteforma era largemente criticate pro le permitter de varie formas de discrimination directe contra personas LGBT e contra personas latinoamerican, le Respublicanos pretendeva que su platteforma protegerea le personas LGBT per opposition al Islam. Iste enunciation era largemente criticate como cynic e islamophobic.

Categoria:LGBT